23/11/2012 | Administración LocalProvincial
Deputación Provincial da Coruña
Servizo de Fomento e Servizos Provinciais. Sección de Servizos Sociais
Bases do concurso de fotografía “Revélate e únete ao bo trato” con motivo da conmemoración do 25 de novembro de 2012 “Día contra a violencia de xénero”

Servizo de Fomento Sección de Servizos Sociais Co obxecto de promover unha actitude reflexiva, participativa e activa da sociedade galega sobre a promoción da igualdade de oportunidades entre mulleres e homes e loita contra a violencia de xénero, a Deputación da Coruña, no marco das actividades do 25 de novembro do 2012, quere traballar pola defensa dos valores de igualdade, a convivencia positiva entre sexos, o fomento de actitudes positivas de bo trato entre mulleres e homes baseadas, nas relacións sas, na tolerancia, e no respecto como forma de loitar contra a violencia de xénero, no día de hoxe aínda un reto real na nosa sociedade. Poderán participar nesta convocatoria todas as persoas físicas ou xurídicas, profesionais ou afeccionadas, e de calquera nacionalidade, individualmente ou en grupo, que presenten soamente unha fotografía non premiada con anterioridade. Poderase participar en dúas categorías: Infantil e xuvenil: persoas de idades comprendidas entre os 12 e 18 anos. Maiores: dirixida a persoas maiores de 18 anos. O premio concederase a aquel traballo que coa creatividade, orixinalidade, calidade fotográfica e a contribución da imaxe proposta, a favor da defensa dos valores de igualdade de oportunidades entre mulleres e homes, convivencia positiva entre sexos e loita contra a violencia de xénero fomente actitudes positivas de bo trato entre mulleres e homes, que reflicten en relacións sas, baseadas na tolerancia, no respecto e a igualdade de oportunidades entre mulleres e homes. Valorarase nesta actividade a capacidade de xerar a través da fotografía un proceso de sensibilización, de impacto social e educativo. Achegaranse os traballos en dous formatos: Impreso: A fotografía presentarase en formato 24 x 30cm, entregarase sen montaxe, nin enmarcado, en cor ou en branco e negro. Electrónico: presentarase copia do traballo presentado en soporte dixital en formato JPG cun tamaño 24 x 30 cm. - A fotografía non poderá ir asinada, nin con ningún dato, tan só levará no dorso un título ou pseudónimo identificativo. - Poderá achegar xunto coa fotografía impresa unha breve explicación (máximo 200 palabras) sobre a fotografía nun folio aparte no que conste tan só o pseudónimo para poder identificala. - Non se aceptará nin se publicará ningún arquivo con contidos contrarios ao dereito ao honor, á intimidade persoal e familiar ou a propia imaxe das persoas nin ningún outro que sexa contrario á legalidade vixente. Outorgaranse primeiro, segundo e terceiro en cada unha das categoría.1º premio- Cámara réflex dixital 2º premio- Cámara compacta 3º premio- Cámara compacta 1º premio- outorgarase un premio metálico 1.000 euros 2º premio - Cámara réflex dixital 3º premio - Cámara réflex dixital Os traballos gañadores quedan en poder da Deputación reservándose o dereito de reprodución total, parcial, ou baixo modificación. Esta poderá facer uso dos traballos, e as persoas autoras cederanlle os seus dereitos de autor/a e propiedade intelectual, así como a cesión e utilización dos datos persoais, para que poida utilizala para calquera campaña de sensibilización e información que teña divulgación nos medios de titularidade pública (en calquera formato ou tamaño). Así mesmo, cos traballos orixinais achegados poderá elaborarse material de difusión, unha exposición ou poderán colgarse nunha ligazón á páxina web. Prazos: o prazo de admisión de orixinais finalizará 30 días naturais contados a partir do día seguinte da publicación das bases no BOP. As candidaturas presentaranse no Rexistro Xeral ou dirixiranse á Deputación Provincial da Coruña, Avda. Alférez Provisional 2, 15006 A Coruña, indicando no sobre: Concurso de fotografía “Revélate e únete ao bo trato”, incluíndo o seguinte contido: Nunha plica ou sobre pechado achegaranse os datos de identificación das persoas naturais autoras da obra, ou da persoa representante no caso das persoas xurídicas: nome e apelidos, NIF, enderezo e núm. de teléfono, fax ou correo electrónico de contacto da persoa autora ou representante, no seu caso. Indicarán fóra do sobre: Concurso de fotografía “Revélate e únete ao bo trato” e identificarán a súa candidatura cun pseudónimo, que deberá figurar tamén na parte de atrás da fotografía e no soporte informático (CD), pegado ou escrito. No caso de remitir a obra por correo, certificado ou non, mensaxaría ou a través de calquera tipo de rexistro, deberá respectarse tamén o anonimato, sendo identificada só polo seu pseudónimo. a) Unha fotocopia do NIF das persoas físicas que presenten o traballo, e, no caso de persoa xurídica, fotocopia do CIF e do NIF da persoa representante. b) No caso de que o traballo o realice un colectivo sen personalidade xurídica propia, ademais, sinalarase nun escrito asinado por todas as persoas partícipes a cota de participación de cada unha delas para ser ingresada na conta ou contas que sinalen, no caso de terse que efectuar o pagamento. c) Unha declaración xurada de que o traballo non foi premiado anteriormente, e que tanto a obra ou composición como o lema son inéditos. d) Unha declaración xurada de que as persoas solicitantes reúnen as condicións esixidas nas bases da convocatoria do premio e que a participación supón a aceptación de todas elas, consentindo a cesión de dereitos prevista. e) No caso de presentarse na categoría de maiores, unha certificación da conta bancaria na que se realizará o pago á persoa premiada co primeiro premio nesta categoría, segundo o modelo xeral que poden obter na páxina web desta Deputación, www.dicoruna.es, no apartado de impresos oficiais. f) Unha declaración xurada de que as persoas participantes están ao corrente no cumprimento das súas obrigas tributarias e coa Seguridade Social, e nas obrigas respecto da Deputación, e de que non están incursas en ningunha das circunstancias que impiden obter a condición de beneficiario de axudas públicas conforme ao art.13.2 da Lei 38/2003, xeral de subvencións. (No caso de percibir o premio, este feito deberá acreditarse coa achega das certificacións da Axencia Tributaria e da Tesourería Xeral da Seguridade Social). O xurado estará presidido polo Sr. presidente da Deputación ou persoa na que delegue e formarán parte del a deputada da área de Benestar Social, Políticas de Igualdade de Xénero, e Normalización Lingüística, a técnica de Igualdade e Políticas Públicas da Deputación provincial, persoal da área de Benestar Social na Sección de Servizos Sociais, persoal de recoñecido prestixio no eido do deseño gráfico e a fotocomposición. Actuará como secretario o da Corporación ou a persoa funcionaria en quen delegue. Este será o encargado de abrir a plica da obra que resulte finalista. O xurado actuará en pleno, sendo necesaria a asistencia de dous terzos dos seus membros. As súas deliberacións serán secretas e delas redactarase a acta correspondente. O réxime xurídico e de funcionamento do xurado será o disposto nos artigos 22 a 27 da Lei 30/1992, do 26 de novembro. Serán criterios que se terán en conta para a concesión do premio, entre outros, a capacidade de xerar a través da fotografía un proceso de sensibilización, de impacto social e educativo. O xurado poderá declarar deserto o premio e a súa proposta será obxecto de resolución da Presidencia desta Deputación, que é o órgano competente para resolver o premio. A concesión do premio decidirase antes do 31 de xaneiro de 2013, e darase a coñecer a través dos distintos medios de comunicación e no apartado de novas da páxina web da Deputación www.dicoruna.es.As obras non se devolverán. A participación nesta convocatoria supón a total aceptación destas bases. A Coruña, 22 de novembro de 2012 O presidente O secretario xeral Diego Calvo Pouso José Luis Almau Supervía  INFANTIL E XUVENIL  MAIORES Outros datos:  Achégase fotocopia do DNI/ NIF  Declaro que o traballo non foi premiado anteriormente  No caso de presentarse na categoría de maiores, achegarase unha certificación da conta bancaria en modelo da deputación  A participación nesta convocatoria supón a total aceptación das bases, cedéndolle os dereitos para que a Deputación poida empregar o traballo para calquera campaña de sensibilización e información das actividades da Deputación da Coruña relacionadas co fomento da igualdade de xénero. Lugar e data__________________________ (sinatura da persoa participante) O presidente O secretario xeral Diego Calvo Pouso José Luis Almau Supervía (Para cubrir no caso de presentarse na categoría de infantil e xuvenil)  INFANTIL E XUVENIL Autorización para a publicación dos datos persoais* e cesión de imaxe das persoas participantes menores de idade no concurso de fotografía “Revélate e únete ao bo trato” con motivo da conmemoración do 25 de novembro “Día contra a violencia de xénero” no ano 2012. Don/Dona. con DNI. como pai/nai ou titor/a do/a menor. autorizo a Deputación da Coruña ao emprego dos datos de carácter persoal, e imaxes para fins de difusión e publicidade que se considere conveniente no marco do fomento da igualdade de xénero.” ___________________________,_____ de __________ de 2012 Asinado (pai, nai, titor/a legal) *Segundo o disposto no artigo 18 da Constitución, Lei 1/1982, do 5 de maio, sobre o dereito ao honor, a intimidade persoal e a propia imaxe e a Lei 15/1999, do 13 de decembro, sobre a protección de datos de carácter persoal. * Este documento engadirase no sobre pechado depositado no interior do sobre que contén o traballo. O presidente O secretario xeral Diego Calvo Pouso José Luis Almau Supervía